Päivän lasten marssi
1. Ylös päivän lapset nuoret
 raittiutta puoltamaan!
 Pahan vallat niinkuin vuoret
 valon salpaa varjollaan.
 Pois kuolee kukkain ummut,
 vihannoimaan ei käy kummut. –
 :,: Ylös vuorten murrantaan! :,:

 2. Jo nyt uudet urkee uomat,
 valo taasen vallan saa!
 Pois viinan inhat juomat,
 jotka kansaa kurjistaa.
 Kodit ei saa tulla turmaan,
 ei nuoret hukkua hurmaan,
 :,: siispä raittihiksi maa! :,:

 3. Ylös työhön suureen riennä,
 lapsi valpas aamunkoin.
 Kärsineitten tuskaa liennä,
 soita toivon kanteloin!
 Taio ehjäks’ voiman tähteet.
 Pois raivaa myrkkylähteet,
 :,: maljat vääräin nautintoin! :,:

 4. Ylös nuoret sinne, kussa
 soi työhön kutsumus!
 Voima kasvaa taistelussa,
 kun on vaikein vastustus.
 Rynnätkäämme siskot, veljet,
 sortuu viinavallan eljet,
 :,: saapi voiton raittius! :,:

 5. Kun on Suomi raitis kerta,
 ei kurja päihtymys
 tuota kyyneltä, ei verta;
 vaan voittaa veljeys.
 Ylös kansa nousee yöstä,
 vireästä rauhan työstä
 :,: alkaa onnen elvytys! :,:

Hilja Liinamaa-Pärssinen.

Hilja Pärssinen